Գեորգի Թոթիբաձե

**Գեորգի Թոթիբաձե** (), ), խորհրդային, վրացի գեղանկարիչ, գծանկարիչ, ԽՍՀՄ նկարիչների միության անդամ, Վրացական Խորհրդային Սոցիալիստական Հանրապետության վաստակավոր նկարիչ, Վրացական Խորհրդային Սոցիալիստական Հանրապետության ժողովրդական նկարիչ (1983 թվական), պրոֆեսոր (1959 թվականից), ԽՍՀՄ գեղարվեստի ակադեմիայի թղթակից-անդամ (1975 թվականից):

## Կենսագրություն
Գեորգին ծնվել է 1928 թվականի հոկտեմբերի 29-ին Թբիլիսիում և ապրել է ծնողների և ավագ քրոջ` Նանայի հետ Զանդուկելի փողոցի 11 հասցեում: Նրա հայրը` Կոնստանտին Թոթիբաձեն ֆիզիկա է դասավանդել գիմնազիայում, իսկ մայրը` Ելենա Կունդադձեն վրացերեն է դասավանդել: Հեղափոխությունից առաջ նրա պապը` Անտոն Թոթիբաձեն (1865 - 1938 թվականներ) եղել է Կովկասի կայսերական փոխանորդ, Վորոնցով–Դաշկովի ընտանիքի հոգևորական, այնուհետև` Սիոնի տաճարի և Քաշվեթիեկեղեցու վանահայր:

1942 թվականին Գեորգին սկսել է նկարել Թբիլիսիի Պիոներ պալատի գծանկարչության և գեղանկարչության խմբակում, որը գտնվել է Ռուստավելի պողոտայում:

1947 թվականից սովորել է Թբիլիսիի գեղարվեստի ակադեմիայում (Ուչա Ջափարիձեի դասարան), որը ավարտել է 1953 թվականին:

1959 թվականին ավարտել է Թբիլիսիի գեղարվեստի ակադեմիային կից ասպիրանտուրան, և այդ տարվանից դասավանդել է որպես պրոֆեսոր:

1972-1982 թվականներին որպես ռեկտոր գլխավորել է ակադեմիան:

Նաև ղեկավարել է Թբիլիսիի գեղարվեստի ակադեմիայի արվեստանոցում: 1975 թվականից եղել է ԽՍՀՄ գեղարվեստի ակադեմիայի թղթակից-անդամ:

Թաղված է Դիդուբեի պանթեոնում:

## Ստեղծագործություն
1970-ական թվականներին մասնակցել է Թբիլիսիի «Փիրոսմանի» ռեստորանի սրահի նկարազարդմանը:

Նկարչի աշխատանքներից են` «Դեպի նոր Սամգորի երկիր» (1953 թվական), Մարիա Կավտարաձեի (1956 թվական) և Ն. Ամիրաջիբիի (1957 թվական) 
դիմանկարները, «Ռուստավյան մետաղագործություն» (1958 թվական), «Թեյի տնկադաշտերում» (1962 թվական), «Թամարա» (1967 թվական), «Թեյաբույծները», «Գուրիայի ապստամբությունը 1841 թվականին» (երկուսն էլ` 1970 թվական), գեներալ-մայորի դիմանկարներ` Ն. Տավարտկիլաձեի, (1979-80 թվականներ), երգչուհի Դինա Ջիտովայի (գունամատիտ, 1985 թվական), Ելենա Օբրազցովայի (գունամատիտ, 1990 թվական) պաշտոնաթողությունները, «Կախետինյան խաղողագործները» ավտոլիտոգրաֆների շարքը (1979 թվական), «Թամադա» (1967 թվական) և «Երկար կյանք» (1988 թվական)` Տրետյակովյան պատկերասրահի հավաքածուներում:

## Ընտանիք
* Առաջին ամուսնության ժամանակ կինը եղել է Նանա Քութաթելաձեն (1946-2015 թվականներ, Փարիզ)` Ապոլոն Քութաթելաձեի և Մարիա Եվդոկիմովայի դուստրը:
* Որդին` Գեորգին (ծն. 1967 թվական) նկարիչ է, սպորտսմեն, ունի կարատեի երկրի առաջնության հինգ ոսկե մեդալ, Ճապոնիայի հեղինակությանը վերաբերող միջազգային մրցախաղի արծաթե և համաշխարհային առաջնության երկու բրոնզե մրցանակ: Կինը` Իրինան, ում հետ միասին սովորել են 1905 թվականի անվան բարձրագույն գեղարվեստի դպրոցում։ Ավելի ուշ Գեորգին տեղափոխվել է Թբիլիսիի արվեստի ակադեմիայում: Ամուսնու հետ եկել է և Իրինան (ստացել է կարմիր դիպլոմ), Գեորգին դիպլոմ չի ստացել: Երեխաները` Նանան, Մանանան և Վարվառան: Ապրում և աշխատում է Մոսկվայում:
* Որդին` Կոնստանտին Թոթիբաձեն (ծն. 1969 թվական)` նկարիչ է, սպորտսմեն, Ռուսաստանի եռակի չեմպիոն, կարատեի աշխարհի առաջնության բրոնզե մեդալակիր: Կինը` Օլգա Շեստերիկովան է: Երեխաները` Մուսյան (1996 թվական), Նինան, Թամարան, Անտոնը (1993 թվական), Դավիթը և Գոգին: Ապրում և աշխատում է Մոսկվայում:
* Դուստրը` Մարիան (ծն. 1972 թվական) դիզայներ է, մոդելագործ: Ապրում և աշխատում է Փարիզում:
* Երկրորդ ամուսնության ժամանակ կինը եղել է Ցիսանա Տատիշվիլին (1937-2017 թվականներ)` օպերային երգչուհի (սոպրանո):

## Ծանոթագրություններ

## Արտաքին հղումներ

  
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ԽՍՀՄ նկարիչների միության անդամներ
Կատեգորիա:Պատվո շքանշանի ասպետներ (Վրաստան)
Կատեգորիա:Վրացի նկարիչներ